section_heading: Imena careva
paragraph_text: Sve što je ovdje rečeno za careve vrijedi i za carice. Kod carica je nomen redovno reduciran na cognomen, i to od Agripine do Komodove žene Krispine. Drevni prizvuk ima kod tih carica nomen muža kao dodatak uz cognomen: PLOTINA AUG(usta) IMP(eratoria) TRAIAN. Koncem II. i tokom čitavog III.st. uvodi se na novcu carica nomen. Od Manlije Skantile preko Otacilije Severe i Herenije Etruscile do ljupke Magnije Urbike, čitav niz carica nosi na novcu svoja obiteljska imena. U V.st.n.e. carice (osobito istočnorimske) nose pred svojim nomen tobožnji praenomen AEL(ia).